cyanic-selkie/wikianc huggingface dataset:
UNTAC
I alt 45 land bidro med militært personell og politifolk til UNTAC. I tillegg til Norge var det: Algerie, Argentina, Australia, Bangladesh, Belgia, Brunei, Bulgaria, Canada, Chile, Kina, Colombia, Egypt, Fiji, Filippinene, Frankrike, Ghana, India, Indonesia, Irland, Italia, Japan, Jordan, Kamerun, Kenya, Malaysia, Marokko, Namibia, Nepal, Nederland, New Zealand, Nigeria, Pakistan, Polen, Russland, Senegal, Storbritannia, Sverige, Thailand, Tunisia, Tyskland, USA, Ungarn, Uruguay og Østerrike.
Ning (musikkteaterensemble)
Ning (1997–2015) var et ensemble som fokuserte på fysiske, teatrale og visuelle aspekter ved musikalsk framføring. Ensemblet produserte en rekke sceniske verk, ofte med utgangspunkt i samtidsmusikk, i samarbeid med komponister, skuespillere, koreografer og regissører. Ensemblet ble startet av musikerne Erik Schwensen Dæhlin, Lise Giæver, Hege Hov, Tora Ferner Lange og Amund Sjølie Sveen i 1997, da alle var studenter ved Musikkonservatoriet i Tromsø. Ulike konstellasjoner av medlemmer har variert, blant annet har Maja Bugge og Rasmus Jørgensen vært faste medlemmer i perioder. Ensemblet var særlig opptatt av forbindelser mellom lyd, rom og performative uttrykk. Sentralt i arbeidet stod "musikernes skapende rolle i interdisiplinært samarbeid".
Ensemblet har turnert med en rekke ulike produksjoner, og blant annet gjestet ULTIMA Oslo Contemporary Music Festival, Festspillene i Nord-Norge, BIT Teatergarasjen, Spor-festivalen i Århus, Göteborgs Dans- og Teaterfestival, Litteratursymposiet i Odda og Nordic Music Days. Flere av prosjektene har hatt premiere på Black Box teater i Oslo.
Credoveita
Credoveita er en smal veit sentralt i Midtbyen i Trondheim sentrum. Veita går fra Ørjaveita og i retning nord mot Fjordgata, og har en lengde på 48 meter.
Meskelv
Meskelv (nordsamisk: Álddanjárga) er ei grend i Nesseby kommune i Finnmark. Stedet ligger ved munningen av Meskelva, på nordsida av Meskefjorden, og rundt 4 kilometer øst for kommunesenteret Varangerbotn. Grunnkretsen Meskelv hadde 33 innbyggere pr. 1. januar 2017.
Credoveita
Lik mange andre veiter, har Credoveita navn etter en gårdeier i veita. I dette tilfellet gjelder det den danskfødte slakteren Ole Pedersen Kredoe, som på slutten av 1600-tallet kom fra Jylland og slo seg ned i den øverste gården på vestsida av veita. Ole Pedersen Kredoe åpnet en slakterforretning i veita, som hans sønn Ole Olsen Kredoe tok over etter hans død i 1730. På dette viset satte Kredoe-familien sitt preg på denne veita. Navnet Credoveita er kjent fra omkring 1750, og er nevnt i Adresseavisen i 1768.
Meskelv
Europavei 75 går gjennom Meskelv.
Credoveita
Det finnes også teori om at navnet på veita skal ha en sammenheng med det latinske credo, det vil si trosbekjennelse, og et kors i strandkanten som er omtalt i Sverressagaen. Credoveita gikk opprinnelig lenger sør i retning av Strandgaten, som er dagens Olav Tryggvasons gate. Denne delen av veita het opprinnelig Gangen, men fra midten av 1700-årene gikk den delvis under navnet Rytterveita.
Jon H. Rydne
Jon Harald Rydne (født 4. september 1955) er en norsk journalist og forfatter.
Han har studert litteraturvitenskap, filosofi og engelsk ved Universitetet i Oslo.
Rydne arbeidet mer enn 23 år som korrekturleser og bokanmelder i VG - før han begynte som journalist i avisen på heltid.
USA Track & Field
USA Track & Field (USATF) er den nasjonale idrettsforbundet som organiserer friidrett, terrengløp, landeveisløp og kappgang i USA.
Forbundet ble etablert i 1979 under navnet The Athletics Congress (TAC), da de brøt ut av Amateur Athletic Union (AAU), som organiserte friidrett gjennom det meste av 1900-tallet, inntil loven Amateur Sports Act of 1978 fratok denne organisasjonen ansvaret. Det fikk dagens navn i 1992.
USATF har hovedkontor i Indianapolis, og ledes pr juli 2020 av Vin Lananna (president).
Nils Alstrup Dahl
Nils Alstrup Dahl er navnet til flere personer:
Michael D. Ford
Michael Dickins Ford (født 1928, død 31. mai 2018) var en britisk scenograf og art director. Han vant Oscar for beste scenografi for eventyrfilmen Jakten på den forsvunne skatten (1981) og for katastrofefilmen Titanic (1997). Han ble også nominert til Oscar for Imperiet slår tilbake (1980) og Jediridderen vender tilbake (1983).
Filmografi (utvalg)
, nominert til Oscar , vant Oscar , nominert til Oscar
, vant Oscar
Haploglossa
Haploglossa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er funnet fem arter i Norge.
Mildrid Ryan
Mildrid Johanne Ryan (født 3. januar 1941) er en norsk forfatter, bosatt i Steinkjer.
Haploglossa
Utseende
Små, avlange, brunlige kortvinger. Den kan minne on slekten Aleochara. Forkroppen er forholdsvis kort og bred, og antennene nokså korte. Bakkroppen er markert smalere enn dekkvingene.
Levevis
Som andre kortvinger er de rovdyr som lever av andre små leddyr. Disse artene er ofte funnet i gamle fuglereir.
Terhi Koulumies
Terhi Johanna Koulumies (født 4. april 1971 i Helsingfors) er en finsk politiker for Samlingspartiet. Hun har vært medlem av Finlands riksdag siden 2019.
Fylkesvei 1010
Fylkesvei 1010 går mellom Kjeppestad i Nordre Follo og Tomter i Indre Østfold kommune.
Strekningen ble fastlagt 2019, og består av den tidligere Fylkesvei 205 (Østfold) og en delstrekning av den tidligere fylkesvei 30 (Akershus).
Tadla-Azilal
Regionen var delt i to provinser: Azilal og Béni-Mellal.
Schenectady-massakren
Schenectady-massakren var et kanadisk angrep mot landsbyen Schenectady i kolonien New York den 8. februar 1690. Mer enn 200 kanadiere og deres allierte indianerkrigere som besto av mohawker, sault og algonkinere, gikk til angrep på det ubeskyttede samfunnet og ødela de fleste hjemmene. De fleste innbyggerne ble enten drept eller tatt til fange. Massakren var hevn for Lachine-massakren og beverkrigene i Nord-Amerika og Kong Vilhelm-krigen mellom Frankrike og England.
Bakgrunn
På slutten av 1600-tallet var irokeserne og kolonistene i Ny-Frankrike i strid med hverandre om å få kontroll over den økonomiske viktige pelshandelen i det nordlige Nord-Amerika. I august 1689 gjennomførte irokeserne et av de meste ødeleggende raidene sine mot det franske grensesamfunnet Lachine. Dette angrepet skjedde etter at Frankrike og England hadde erklært krig mot hverandre, men før meldingene om denne krigen nådde Nord-Amerika.
Guvernøren i Ny-Frankrike, comte de Frontenac organiserte et tokt fra Montreal for å angripe de engelske utposter i sør, som straff for at engelskmennene støttet irokeserne og som en generell utvidelse av krigen mot de nordligste engelske koloniene. Toktet var et av tre rettet mot de isolerte samfunn i nord og vest, og var opprinnelig ment å nå Fort Orange (dagens Albany).
Lederne for toktet var Jacques Le Moyne de Sainte-Hélène og Nicolas d'Ailleboust de Manthet og nestkommanderende var Pierre Le Moyne d'Iberville, som senere grunnla Louisiana. Raidet besto av om lag 160 kandiere hovedsakelig coureurs de bois, og 100 indianarkrigere hovedsakelig katolske mohawker, sault og algonkikere. De dro over de islagte Lake Champlain og Lake George mot de engelske samfunnene ved Hudson River.
Fort Orange virket å være godt forsvart, og speiderrapporter den 8. februar sa at ingen voktet palisaden i det lille grensesamfunnet Schenectady i vest. Schenectady og Albany var så politisk poliariserte etter Leisler-opprøret i 1689 at de to motstående partene ikke hadde blitt enige å sette ut vakter der.
Angrepet
Uten kjennemerke og med porten åpen, gikk angriperne inn i Schenectady og gikk til angrep to timer før daggry. De brant hus og låver, tok livet av menn, kvinner og barn. De fleste var fremdeles i natt-tøyet sit og hadde ikke tid til å væpne seg selv. Morgenen den 9. februar lå hele samfunnet i ruiner — mer enn 60 hus ble sett i brann. De fleste innbyggerne var enten døde eller tatt til fange, mens noen klarte å flykte til fortet i Albany. Symon Schermerhorn var en av disse. Selv om han var skadet, red han til Albany for å advare dem om massakren. Til minne om denne hendelsen rir borgermesteren i Schenectady denne turen hver år. De fleste av dem har ridd til hest, mens enkelte har kjørt bil.
Av de 60 døde var 38 menn, 10 kvinner og 12 barn. Angriperne tok med seg 27 fanger og 50 hester. Det tok samfunnet mange år å bygge seg opp igjen etter angrepet. John A. Glen, som bodde på Scotia, på andre siden av elven for Schenectady, hadde tidligere gitt franskmennene støtte. Som takk for dette dro angriperne fangene fra Schenectady til ham, og han kunne plukke ut slektninger. Glen tok til seg så mange fanger som han klarte og resten ble sendt til Canada. De som var for unge, gamle eller for syke til å klare den harde reisen ble drept på veien. Noen av de yngre fangene ble adoptert av mohawkere og andre indianarfamilier i Canada. Noen ble også løst ut mot betaling til samfunnene i Ny-England.
Ettervirkning
Angrepet tvang de politiske partene i New York å sette uenigheten sin til side og fokusere på den felles fienden i Ny-Frankrike. Som følge av angrepet ga Albany-konvensjonen nå støtte til Jacob Leisler, som hadde tatt over ledelsen av de sørlige delene av kolonien. Med støtte fra tjenestemenn fra Connecticut organiserte Leisler et hevnangrep fra Albany mot Montreal. Dette ble ledet av militsgeneralen i Connecticut, Fitz-John Winthrop, men måtte i august 1689 snu om på grunn av sykdom, mangel på forsyninger og for få fartøy til å seile over Lake Champlain.
Sandro Torrente
Sandro Torrente (født 13. mai 1998) er en sørafrikansk roer.
Han representerte Sør-Afrika under Sommer-OL 2020 i Tokyo, hvor han ble nummer 10 i firer uten styrmann.
Cazeresellipsis
Cazeresellipsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså liten (5 - 6 millimeter), brunsvart, slank og noe langbeint trebukk med gule tverrstriper på dekkvingene. Arten ligner overflatisk på mange arter i gruppen Clytrini, men er ikke i slekt med disse. Antennene er tynne og litt lengre enn kroppen. Pronotum er tønneformet, noe lengre enn bredt. Dekkvingene er jevnbrede, rundet bak, med to gule tverrstriper. Beina er nokså lange, med klubbeformede lår, tynne legger og føtter.
Levevis
Larvene lever i død ved.
Nonochamus
Nonochamus er en slekt av biller som tilhører den artsrike underfamilien Lamiinae i familien trebukker (Cerambycidae).
Cazeresellipsis
Utbredelse
Arten er bare kjent fra Ny-Caledonia.
Nonochamus
Levevis
Disse billene har larver som lever i død ved av løvtrær, ofte like under barken.
Utbredelse
Gruppen er utbredt i Sentral-Afrika (Kongo, Gabon, Kamerun).
Mark Fabricius Jensen
Mark Fabricius Jensen (født 22. november 1996 i København) er en dansk fotballspiller og fotballtrener som spiller for og som keepertrener for s juniorlag.
Jaintempel
Et jaintempel er et tempel for tilhengere av jainismen. . I Gujarat og det sørlige Rajastan brukes begrepet Derasar, i Karnataka brukes begrepet Basad. Navnet jaintempel er generelt brukt i Sør-India, såvel som i Maharashtra. Sanskritordet er vasati, og betyr en institusjon som også er residens for lærde som er tilknyttet tempelet.
Posten Cup
Posten Cup (tidligere Møbelringen Cup og Intersport Cup) er en firenasjoners håndballturnering for kvinner som har blitt arrangert årlig av Norges Håndballforbund siden 2001.
Turneringen avholdes normalt i november som et puljespill uten sluttspill, som oppkjøring til Håndball-EM eller Håndball-VM i desember.
Historikk
Turneringens navn var i starten Møbelringen Cup, gjennom en sponsoravtale med Møbelringen.
Turneringen skiftet navn til Intersport Cup før 2019-utgaven, gjennom en avtale med Gresvig om markedsføring av Intersport.
Saara-Sofia Sirén
Saara-Sofia Maria Sirén (født 10. juli 1986 i S:t Michel) er en finsk politiker for Samlingspartiet. Hun har vært medlem av Finlands riksdag siden 2015.
Vin Lananna
Vin Lananna (født 18. januar 1953 i Greenvale i New York) er en amerikansk friidrettstrener og idrettsleder, som også tidligere var friidrettsutøver.
Han var landslagstrener for USA under VM i terrengløp 1990 og VM i terrengløp 1996, og under VM i friidrett 2011 og Sommer-OL 2016. Han var også lagets mellomdistansetrener under Sommer-OL 2004.
I 2017 ble han valgt som president i USAs nasjonale friidrettsforbund, USA Track & Field.
Referanser
<References />
Magnus Paulsen
Magnus Paulsen (født 17. januar 1986 i Oslo) er en norsk fotballspiller som spiller for Hasle-Løren. Før han gikk til Hasle-Løren hadde han spilt for Skeid hele sin karriere, fra smågutt til A-lag.
Paulsen studerte idrettsfag ved Bjerke videregående skole i Oslo fra 2002 til 2005.
Meotica
Utseende
Små, slanke og spinkle kortvinger. Kroppen er parallellsidig, lang og slank, hodet forholdsvis bredt, beina korte. Antennene er litt klubbeformede, ganske tykke i spissen.
Levevis
Den slanke kroppsformen kan tyde på at disse billene i stor grad fører en underjordisk tilværelse.
Wang Zhengwei
Wang Zhengwei (født i juni 1957 i Tongxin i Ningxia i Folkerepublikken Kina) er en kinesisk kommunistisk politiker av huikinesisk etnisitet. Han var visesekretær for Partiet i den autonome region Ninxia og samtidig regionens guvernør (formann), og fra mars 2013 formann for Den statlige kommisjon for etniske anliggender.
Han har doktorgrad i etniske gruppers økonomi.
Montserrat (fjell)
Montserrat er et fjell med flere topper i nærheten av byen Barcelona i Catalonia i Spania. Det er en del av de katalanske forkystfjellene. Hovedtoppene er Sant Jeroni (1236 m), Montgrós (1120 m) og Miranda de les Agulles (903 m).
Det er kjent som stedet hvor benediktinerklosteret Santa Maria de Montserrat ligger. I klosteret finnes statuen av Jomfruen av Montserrat, og noen mener det er stedet hvor den hellige gral i Arthurlegenden befinner seg. Via klosterets navn har fjellet indirekte gitt navn til den karibiske øya Montserrat.
"Montserrat" betyr bokstavelig talt "sagtannet (serratert) fjell" på katalansk. Det gir en god beskrivelse av fjellformasjonen med sine mange topper som er synlige på lang avstand. Fjellene består av iøynefallende rosa konglomerat, som er en type sedimentær bergart. Montserrat er Spanias første nasjonalpark.
Adkomst
Benediktinerklosteret kan nås enten langs vei, eller via taubanen Aeri de Montserrat, eller via tannstangbanen Cremallera de Montserrat. Den nederste stasjonen både på tannstangbanen og taubanen nås med toget Ferrocarrils de la Generalitat de Catalunya fra Plaça d'Espanya-stasjonen i Barcelona. Fra klosteret går kabelbanen Funicular de Sant Joan opp til toppen av fjellet, hvor det er forskjellige forlatte skur som ble brukt av eremittmunker, mens Funicular de la Santa Cova går ned til grotten Santa Cova.
Fjellvandring og klatring
Den høyeste toppen i Montserrat heter Sant Jeroni og strekker seg 1236 m over havet. Den kan nås via turstier som går fra toppen til taubanen Sant Joan, til klosteret, eller til foten av fjellet.
Cavall Bernat (1 111 m) er et populært fjell blant fjellklatrere.
Sykkelraseri
Sykkelraseri refererer til form for trafikksinne mellom syklister og andre brukere av sykkelveger eller veger, inkludert fotgjengere, andre syklister, motorsyklister eller sjåfører. Det kan bestå av roping til andre trafikanter, uanstendige bevegelser eller trusler, slag eller andre voldelige handlinger. Begrepet kan referere til handlinger begått av syklister eller av andre trafikanter mot syklister. Sykkelsinne er relatert til andre eksplosive utrbrudd av sinne som for eksempel trafikksinne og flysinne.
Råsykling er sykling der man bryter trafikkreglene eller opptrer aggressivt eller hensynsløst når man sykler i trafikken, gjerne med «for rask» og «sportslig» sykling sett i forhold til situasjonen. Det kan innebære brudd på vikeplikt, sykling på rødt lys, mangel på signal og kommunikasjon med medtrafikkanter eller tvilsom utnyttelse av forkjørsrett. Råsykling kan også forekomme utenfor offentlig veg i turområder.
Årsaker
Sykkelraseri hendelse kan starte fordi en syklist, sjåfør eller fotgjenger mener at en annen trafikant er uhøflig, bryter trafikkreglene eller fordi noen følte at de ble satt i fare av handlingene til en annen trafikant.
Ifølge psykologiprofessor Leon James ved University of Hawaii er sykkelraser og trafikkraseri forøvrig vanlig og ganske forutsigbart fordi bypendling forårsaker spenninger, frykt og sinne både hos syklister og sjåfører. Charles Montogomery fra Momentum Magazine hevder at noen syklister slår biler med U-låser for så å stikke av som en form for "sjåføropplæring". Montogomery hevder at det underliggende problemet er at byplanleggere har blandet sykler og biler sammen på måter som gir lite forutsigbarhet om hvordan hver enkelt skal oppføre seg, hvilket gir store sjanser for konflikt og at syklister vil føle seg truet i trafikken.
Sykkelraseri kan også være forårsaket av forvirring om hvordan trafikkreglene gjelder for syklister. For eksempel vikepliktsregler når syklister veksler mellom sykkelveg, fortau, gangfelt og veg. For eksempel har ikke bilister vikeplikt for syklister som sykler over gangfelt. Gangfeltet gjelder bare for gående.
Sjåfører som angriper syklister
I 2006 i Toronto kastet en sjåfør lunsjen ut av bilvinduet i en trafikkork. En 26 år gammel sykkelkurer kastet maten tilbake i bilen. Sjåføren kastet to kopper varm kaffe mot kureren, og etter at de hadde utvekslet fornærmelser angrep sjåføren kvinnen og sykkelen hennes. I 2009 i Los Angeles hadde en 59 år gammel mann kranglet med to syklister, og etter krangelen bråbremset han slik at den ene syklisten gikk gjennom luksusbilens bakrute og den andre krasjet på fortauet. Sjåføren innrømmet å ha bremsetestet dem, og ble dømt til 10 års fengsel."
Ifølge UK Guardian skal en syklist ved navn Jefferey Guffey fra Indiana ha bedt en sjåfør om å kjøre roligere. Sjåføren angrep Guffey og bet av ham en del av øret, og ble senere siktet.
Syklister som angriper sjåfører
En artikkel fra Chicago Sun-Times fra 2004 beskrev en syklist i Pennsylvania som skjøt en lastebilsjåfør i armen etter en krangel. Lastebilsjåføren kjørte forbi syklisten som gjorde en uanstendig gest. Sjåføren snudde lastebilen og kjørte mot syklisten, og syklisten trakk en pistol og skjøt mot sjåføren. Syklisten ble siktet for drapsforsøk.
En artikkel fra Newsweek i 2008 beskrev en krangel etter at en sjåfør ba en syklist om å bruke hjelm. Syklisten skal angivelig ha endt med å ripe opp bilen med nøklene, og bilisten slo deretter syklisten med en metallgjenstand. Begge ble arrestert og siktet.
Syklister som angriper syklister
I noen tilfeller har raseri mellom syklister utspilt seg i voldelige episoder. I 2007 var det en hendelse i Madison, Wisconsin, USA, hvor en 51 år gammel syklist foreslo til en 28 år gammel syklist at han skulle få et sykkellys slik at andre kunne se ham. Etter å ha hørt denne kommentaren følte den yngre syklisten seg "ekstremt fornærmet", og skulle angivelig ha prøvd å presse den eldre mannen av vegen. 51-åringen ble fulgt til hjemmet sitt hvorpå det ble en fysisk konfrontasjon.
Pouria Ruhi
I 2016 forlot han stillingen som markedsdirektør for Comfort Hotel, for å satse på etablering i app-markedet, med appen «Lokalii». I 2008 sto han bak et annet gründerprosjekt, etableringen av «Bambuser», en tjeneste for direktestreaming av video fra mobiltelefonen.
Johan Lindstrøm
Johan Lindstrøm (født 1893 i Lærdal, død 1958) var en norsk arkitekt. Lindstrøm fullførte studiene ved Norges tekniske høgskole i 1921. Han arbeidet deretter som arkitekt i Bergen og oppførte et stort antall bygninger i fra 1920-tallet til 1950-tallet. Han ble en sentral skikkelse innenfor den såkalte Bergensskolen i norsk arkitektur. Lindstrøm var opptatt av å videreføre nasjonal byggeskikk i samtidens arkitektur I 1927 gav han ut boka Tunbrot og nybygnad på Vestlandet som hadde som program å «...vekkje og auke sansen for ein betre byggjemåte i bygdene våre» I 1955 vant han konkurransen om restaurering av Håkonshallen, hvor store deler måtte gjenreises etter en eksplosjonsulykke i 1944. Dette prosjektet ble fullført av hans sønner Jon og Claus sammen med Peter Helland-Hansen.
Arkivmateriale etter arkitekt Johan Lindstrøm oppbevares i arkiv etter Lindstrøm arkitekter, ved Bergen Byarkiv.
Blodstorkenebb
Blodstorknebb (Geranium sanguineum) er en flerårig plante i storkenebbslekta. Den kan bli 15-60 cm høy, med mellomstore, intenst rosarøde blomster og sterkt flikete blader.
Navnet kommer av geranos (=trane) og henspiller til nebbformen på frukten, mens sanguineum henspiller på blod.
Blomstene har fem kronblad og er nesten runde, med sterk rosa eller rosa-rød-lilla farge. Planten har flikete blader med «fingre» som stråler regelmessig ut fra bladfestet. Bladfingrene er festet tre og tre helt inne, eller nesten helt inne ved bladfestet på bladstilken. Frukten er 3,4 cm lang og nebbliknende, derav navnet. Blomstene sitter enkeltvis på lange stilker.
Blodstorkenebb er ganske vanlig på Østlandet (men ikke i indre strøk) og i kyst- og fjordstrøk til Fusa i Hordaland. Vanlige voksesteder er tørrbakker, berg, strandberg og i varme skogkanter.
Norske Folkeviser
Norske Folkeviser av teologen Magnus Brostrup Landstad er den første, større samling av tradisjonelle ballader, folkeviser og stev utgitt i Norge.
Verket begynte å utkomme heftevis fra høsten 1852, på Christian Tønsbergs forlag, og ble fullført i løpet av 1853. Materialet var i hovedsak skaffet tilveie i samarbeid med prestedatteren Olea Crøger, men verket ble utgitt i Landstads navn. Organist Ludvig Mathias Lindeman var ansvarlig for meloditillegget.
Landstad og Olea Crøger slo sine tekstinnsamlinger sammen. Verket er på 942 sider, hvorav 50 sider utgjør notebilaget. Olea Crøger leverte også melodier til Lindeman og var blant dem som sang for ham. Når denne første, monumentale samlingen av ballader, folkeviser og stev så dagens lys var tiltaket i tråd med nasjonalromantikkens og det nasjonale gjennombrudds tidsånd, med særlig vekt på verdiene i den folkelige kulturen.
Etter at Andreas Faye først hadde lansert sine Norske Sagn var det flere som satte i gang med innsamling og utgivelser av folkloristisk materiale. Landstads arbeider falt i tid sammen med Ivar Aasens innsamling av dialekter, og Asbjørnsen og Moes innsamling av folkeeventyr og sagn.
Det meste av innsamlingsarbeidet ble gjort i Vest-Telemark, som Landstad kjente godt fra oppveksten og fra sin senere prestetjeneste i Seljord. Landstad overtok Seljord prestegjeld etter sin far i 1839/40, og det var på denne tid han påbegynte innsamlingsarbeidene. De første fruktene av innsamlingen ble trykket i Norsk Tidsskrift for Videnskab og Litteratur i 1849. Landstad mottok noe avvikende råd fra Ivar Aasen og P.A. Munch med hensyn til språkformen som burde legges til grunn for gjengivelsen av visene. Avveiningen var mellom hva som var forståelig i samtiden og å synliggjøre tekstenes antatte forbindelser med historien og en tenkt opprinnelse i gammelnorsk tid.
Samlingen inneholder alle de større balladetypene; «Draumkvedet», «Åsmund Fregdegjeva», «Margit Hjukse», «Bendik og Årolilja», «Liti Kjersti», «Ravnebryllup i Kråkelund» og «Han Mass og Han Lass».
Ung mor med barn
«Ung mor med barn» er en skulptur i Trondheim, laget av Wilhelm Rasmussen i 1918.
I 1918 gav brukseier Jacob Digre Ilaparken midler til å lage denne fontenen som nå befinner seg midt i Ilaparken. Frem til 1983 stod skulpturen i østdelen av parken. Skulpturen er laget av bronse.
Skulpturen er en sirkelformet fontene med en dame og hennes barn i midten omringet av tre seler som sprøyter vann mot dem. Man tror Rasmussens kone stod modell for skulpturen, men det finnes ingen sikre kilder på dette.
Tomas Axnér
Ulf Tomas Axnér (født 30. november 1969 i Spånga i Stockholm) er en svensk tidligere håndballspiller, som nå er trener for det svenske kvinnelandslaget. Han er venstrehendt og spilte i angrep som kantspiller.
Som spiller er Axnér, sammen med Stefan Lövgren, de eneste som har gjort over 1,000 mål i begge de øverste divisjonene i Sverige og Tyskland: Elitserien (1,079 mål) og Bundesliga (1,103 mål).
Som spiller
Axnér startet å spille håndball ganske sent for den lokale klubben Lödde. Han debuterte som senior for Lödde, før han ble rekruttert til Wargo og senere av Pölsemannen, som spilte i daværende 2. divisjon.
I 1992 ble han rekruttert av, som da spilte i Allsvenskan, og spilte for dem i 3,5 sesonger.
Som trener
Ved Axnérs retur til Elitserien i 2005, som spiller for H43 Lund, ble han samtidig spillende assistenttrener for Ola Månsson. Den jobben hadde han fram til 2010, da han la opp som spiller og byttet klubb for å bli assistenttrener for Johan Zanotti og s herrelag.
I 2012 ble rollene i klubben byttet om og Axnér ble hovedtrener alene. Etter å ha ledet laget til SM-finale i 2014, som Lugi tapte mot, tok han et års pause foran 2014/15-sesongen, men returnerte allerede året etter. Han har siden ledet laget til semifinale i sluttspillet, men ikke til flere finaler. Lugi har blitt forynget og mange egne spillere har fått plass på A-laget.
I mars 2020 tok han over som hovedtrener for det svenske kvinnelandslaget og fikk sin mesterskapsdebut under Håndball-EM 2020.
Fylkesvei 1002
Fylkesvei 1002 går mellom Svenneby og Amundrød i Indre Østfold.
Frem til 2019 hadde veien betegnelsen fylkesvei 201.
Termitopulex
Termitopulex er en slekt) av biller som hører til familien kortvinger.
Utseende
Små, spoleformede kortvinger, blanke, brunrøde kortvinger. Hode og forkropp er ganske små, fasettøynene små. Antennene er nokså lange og kraftige, nesten så lange som kroppen.
Levevis
Disse små billene lever tett sammen med termitter.
Utbredelse
Gruppen er utbredt i Afrika og Asia.
Man-Hee Lee
Man-Hee Lee (koreansk: 이만희; hanja: 李萬熙; født 15. september 1931 i Hyeonri-ri i Punggak-myeon i Cheongdo i Korea) er leder for den religiøse bevegelsen Ny himmel och ny jord (NHNE) i Sør-Korea.
Lee kom fra en bondefamilie. I 1948 ble han døpt av baptistmisjonærer i Seoul. I 1957 ble han med i Jondogwansekten og flyttet inn i derae kommunitet Shinangchon. I 1967 forlot han Shinangchon og sluttet seg til Tabernacle of the Testimony i Gwacheon i Gyeonggi. Der ble han gjort til eldste i 1980 ved håndspåleggelse.
Lee skrev de følgende årene brev til syv lokale menigheter med anklager mot bevegelsens ledere.
Den 14. mars 1984 dannet han Shinchonji, the Church of Jesus, the Temple of the Tabernacle of the Testimony and New Spiritual Israel, the 12 tribes.
Lee skriver bøker om de siste tider, i hvilken han selv påstår seg å spille en avgjørende rolle.
Société de géographie
Société de géographie er et fransk lærd selskap for geografi. Det ble grunnlagt i 1821 og er verdens eldste i sitt slag. Selskapet holder til i Paris.
Blant grunnleggerne var Edme François Jomard, Jean-Denis Barbié du Bocage, Conrad Malte-Brun og Charles Athanase Walckenaer. Pierre-Simon Laplace var selskapets første president.
Verdensmesterskapet i fjelløp
Verdensmesterskapet i fjelløp (World Mountain Running Championships) er et internasjonalt mesterskap i fjelløp, som arrangeres av WMRA, World Mountain Running Association.
Det konkurreres for menn og kvinner, i senior- og juniorklasse, samt lagkonkurranse.
Mesterskapet ble første gang arrangert i 1985, som World Mountain Running Trophy, og fikk sitt nåværende navn i 2009.
Ingunn Røyset
Ingunn Røyset (født 18. september 1965) er en norsk journalist og barnebokforfatter, opprinnelig fra Hareid på Sunnmøre, senere bosatt på Flø i Ulstein kommune.
Røyset er utdannet sosionom, makeup-artist og landbruksavløser. Hun har tidligere arbeidet som sosialkurator, stylist og budeie.
Tom Walle
Tom Walle (født 1959) er en norsk tidligere svømmer som representerte Larvik SK.
Han vant tre NM-gull og 19 NM-medaljer i perioden 1974–1979.
Fylkesvei 1508
Frem til 2019 hadde veien betegnelsen fylkesvei 306.
Gjetveita
Gjetveita er en 120 meter lang veit i Midtbyen i Trondheim som går fra Dronningens gate mellom nr 36 og 38 til Olav Tryggvasons gate nr 43/49. Den er parallellgate til de nedre deler av både Prinsens gate og Munkegata, men har ingen gjennomgangstrafikk.
Historie
Gjetveita er en av flere veiter som utgjorde en del av den eldre Smidesgeilan. Dette var en tidligere gateløp som også inkluderte Bersvendveita, den forsvunne Sverdfegerveita og Munkhaugveita videre oppover. Gjetveita var i så måte den nederste delen av denne lange veita, som gikk i en bue omkring den eldre middelalderbyen. Årsaken til denne formen og sin beliggenhet var grunnet veitas tidlige industri, som bestod av ildsfarlige virksomheter som smed- og gjørtlerarbeid samt annet metallarbeid som hadde behov for sterk varme. Dette arbeidet kunne derfor foregå i Smidesgeilan med mindre risiko for å antenne en potensiell ødeleggende bybrann.
Boo (Nintendo)
Boo (kjent som Teresa på japansk: テレサ) er en type spøkelsefigurer fra Nintendo som først dukket opp i NES-spillet Super Mario Bros. 3 (1988) med navnet «Boo Diddleys» i den engelske oversettelsen, et ordspill på den amerikanske musikeren Bo Diddley og ordett boo (engelsk, lydordet «bø»). De er hvite spøkelser som normalt har munnen åpnet, med en stor tunge og korte armer.
I spillet Super Mario World (1990) kalles de for «Boo Buddies». I Super Mario Galaxy (2007) er det nevnt at de snakker booish.
Shomrat
Shomrat er en kibbutz i Vest-Galilea i Israel. Den ligger på kysthovedveien like nord for Akko, og tilhører Mateh Asher regionale kommune. I 2006 hadde den et folketall på 347.
Kibbutzen ligger på landområdet til den avfolkede palestinske landsbyen Al-Manshiyya, nord for landsbyen.
Grunnleggerne bodde opprinnelig på en stasjon benyttet for jordbrukeksperiment ved Akko. Etter et væpnet angre av palestinere fra Al-Manshiyya mot medlemmer i Shomrat på vei til jobb. Sekretæren i kibbutzen ble drept. Haganah-styrker ble kalt inn for å fjerne angriperne.
Kotiljong
Kotiljong (fransk: cotillon, egentlig «underkjole») er en fransk selskapsdans fra begynnelsen av 1700-tallet.
Den er en kontradans som ligner anglaise og ble opprinnelig kalt contredanse française. Dens uvanlige navn antas å ha kommet fra noen strofer i en populær vise: «Ma commère, quand je danse / Mon cotillon va-t-il bien?»
Dansen omfattet fra begynnelsen en mengde turer, men ble utviklet slik at det til sist gjensto bare fem til seks.
Søsken til evig tid: Amerikareisa
Søsken til evig tid: Amerikareisa er en norsk dokumentarfilm fra 2015 regissert av Frode Fimland. Filmen er den andre om søskenparet Oddny og Magnar Kleiva, begge i 70-årene, som driver familiegården Kleiva i daværende Naustdal kommune i tidligere Sogn og Fjordane. I denne filmen drar de to til USA hvor de blant annet treffer slektninger bosatt i Minnesota.
Filmen hadde première på Bergen Kino 12. november 2015 og norsk kinopremière dagen etter. Som den første filmen ble den vist på TV 2 som en del av dokumentarserien Dokument2 i starten av 2016.
Den første filmen om søsknene, Søsken til evig tid, hadde premiere i 2013. I tillegg ga Ivar Myklebust Longvastøl ut boken Søsken til evig tid i 2018. Høsten 2018 hadde totalt 2 millioner nordmenn sett de to dokumentarene om søsknene på kino eller TV.
Pseudomacrochenus
Pseudomacrochenus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Gruppen er utbredt i Sørøst-Asia (India, Myanmar, Thailand, Vietnam, sørlige Kina og Bhutan).
Torsten Kumfeldt
Karl Torsten Kumfeldt (født 4. januar 1886, død 2. mai 1966) var en svensk svømmer og vannpolospiller som deltok i flere olympiske leker, 1908 i London, 1912 i Stockholm og 1920 i Antwerpen.
Kumfeldt vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han var også med på de svenske vannpololagene som kom på tredjeplass både i OL 1908 i London og OL 1920 i Antwerpen. Kumfeldt deltok også i svømming under OL 1908.
Opptøyene i Stockholm 2013
Opptøyene i Stockholm 2013 brøt ut 19. mai 2013 i Husby (Stockholm), en bydel hvor primært innvandrere er bosatt, i det nordlige Stockholm. Opptøyene har bestått av flere hundre deltakere, og har ført til minst sju skadde politibetjenter, samt store materielle skader. Opptøyene fortsatte i ytterligere fem netter, og spredte seg til flere av Stockholms forsteder, samt til byene Örebro, Borlänge, Västerås, Linköping og Gävle.
Bakgrunn
Den svenske ungdomsorganisasjonen Megafonen sendte ut 20. mai 2013 en pressemelding, hvor ungdomsorganisasjonen skriver at opptøyene ble utløst av at en bevæpnet 69-årig mann 13. mai samme år ble skutt og drept av politiet.
Den svenske kriminologen Jerzy Sarnecki har oppgitt at årsaken bak opptøyene ikke har bakgrunn i en enkelthendelse, men at personene bak opptøyene uttrykker en mer generell misnøye med problemer som høy arbeidsledighet, muligheten for utdanning, og misnøye med politiet, og trekker paralleller med opptøyene i England 2011.
Lignende opptøyer brøt ut i Stockholm i 2010, da inntil hundre ungdommer to netter på rad kastet murstein, laget branner og angrep den lokale politistasjonen i Rinkeby.
Emiliano Sala
Sala kom til fransk fotball som 20-åring, og signerte i 2015 en femårs kontrakt med toppserieklubben FC Nantes. Her utviklet han seg til å bli en sentral spiller på laget, og 20. oktober 2018 gjorde han hat-trick i kampen mot Toulouse FC.
I januar 2019 ble Sala solgt til Premier League-klubben Cardiff City FC for 15 millioner britiske pund. 22. januar 2019 ble det meldt at Sala var en av to personer i et lite fly som forsvant kvelden før. To dager senere avsluttet det lokale politiet søket etter Sala. 7. februar 2019 ble det offisielt bekreftet at Emiliano Sala hadde blitt funnet omkommet etter flystyrten.
Megamiros
Utseende
En nokså liten tetbygd, gråbrun trebukk. Oversiden er kraftig punktert. Antennene er tynne og rundt dobbelt så lange som kroppen. Pronotum er rundet, bredere enn langt. På beina er lårene sterkt fortykkede.
Levevis
Larvene lever i død ved.
Utbredelse
Arten lever i Colombia.
Karl-Heinz Kurras
Karl-Heinz Kurras (født 1. desember 1927 i Barten, Øst-Preussen, død 16. desember 2014 i Berlin ) var en politimann fra Vest-Berlin. Han var fra 1955 til tidligst 1967 uoffisiell medarbeider for Stasi i DDR og fra 1964 samtidig medlem av SPD og SED.
Kurras ble kjent for at han 2. juni 1967 med sitt tjenestevåpen skjøt Benno Ohnesorg, student ved FU-Berlin, i bakhodet slik at han døde. I den etterfølgende straffesaken ble Kurras frikjent. Drapet på Ohnesorg medførte en radikalisering av studentbevegelsen i Tyskland og Vest-Berlin.
Da det i mai 2009 ble kjent at Kurras hadde arbeidet for DDR, ble det innledet ny etterforskning med tanke på gjenopptakelse. Imidlertid medførte undersøkelsene ikke at det ble funnet bevis for noe drapsoppdrag fra DDR, og i november 2011 ble etterforskningen innstilt.
Dyrtjørnhøi
Dyrtjørnhøi er et fjell i Vågå kommune i Innlandet. Det har en høyde på 1 687 meter over havet og primærfaktoren på 680 meter er blant Skandinavias 200 høyeste.
Andreas Gjesvold
Andreas Gjesvold (født 30. mars 1985 i Oslo) er en norsk fotballspiller som i 2008-sesongen spilte på midtbanen til Skeid. Han har tidligere spilt for klubbene SF Grei og Groruddalen ballklubb.
Gjesvold studerte idrettsfag ved Bjerke videregående skole i Oslo fra 2002 til 2005.
Se også
Liste over kjente elever ved Bjerke videregående skole
Gnypeta
Gnypeta er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet ca. 110 arter, fem av dem er funnet i Norge.
Utseende
Ganske små (2,3-3,6 millimeter), middels slanke, vanligvis mørke, mer eller mindre blanke kortvinger. Antennene er temmelig lange og slanke, hodet tydelig skilt fra halsskjoldet (pronotum). Dekkvingene har markerte "skuldre" og rette sider, de er tydelig bredere enn pronotum og bakkroppen, som er nokså lang og smal. Framføttene består av fire ledd, mellom- og bakføttene av fem. Kroppen har fin punktering og fine, ofte silkeaktige hår.
Levevis
Disse billene lever ved ferskvann, på strender, elvebredder, mellom oppskylt, råtnende materiale og lignende. De er også funnet i beverhytter. Mange av artene er nordlige.
Mari Irgens-Hansen
Mari Marie Irgens-Hansen (født Bjerke 24. desember 1870 i Christiania, død 27. desember 1927 i Bergen) var en norsk skuespillerinne som spesielt utmerket seg gjennom sine tallrike opptredener ved Den nationale Scene i Bergen og ved Centralteatret i Kristiania.
Familie
Mari Irgens-Hansen var datter av hotelleier Anders Andersen Bjerke og Andrea Halstensdatter Bredesen. Hun ble 23. juni 1894 gift med sceneinstruktør, teatersjef og kritiker Johan Irgens-Hansen (1854-1895).
Liv og virke
Hun var ansatt ved Den nationale Scene i periodene 1891-1895 og 1900-1903. Som enke reiste hun til fødebyen Kristiania, hvor hun var ved Centralteatret i årene 1897-1899 og ved Sekondteatret sesongen 1899-1900. Etter et nytt opphold i Bergen kom hun igjen til Kristiania, og var der ved Fahlstrøms Theater sesongen 1904-1905, før hun igjen var tilknyttet Centralteatret i årene 1905-1912. Etter et intermezzo der hun tidvis trakk seg tilbake fra scenen, ble hun på nytt engasjert ved Den nationale Scene i 1919.
Mari Irgens-Hansen fikk i 1925 lovord for sin sterke tolkning av Dobbelt-Petra i Den store barnedaapen av Oskar Braaten: «Fra det Øieblik Mari Irgens-Hansens brede, saftige Dobbelt-Petra viste sig paa scenen, hadd hun publikum med sig. Hun repræsenterer det sunde folkeinstinkt og det sunde folkevett. Man liker hendes syn, selv om det taler imot det, man har mottatt i skolen og ved konfirmasjonen. Hun er saa sikker paa sin ret. Fru Irgens-Hansens ansigt røbet hele vissheten om et forspilt ungdomsliv, da hun sier at hun 'dessværre' altid har været skikkelig.»
Robert Andersson
Robert Theodor Andersson (født 18. oktober 1886, død 2. mars 1972) var en svensk svømmer og vannpolospiller som deltok i flere olympiske leker, 1908 i London, 1912 i Stockholm og 1920 i Antwerpen.
Andersson vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han var også med på de svenske vannpololagene som kom på tredjeplass både i OL 1908 i London og OL 1920 i Antwerpen.
Øyvind Thorsen (svømmer)
Øyvind Thorsen (født 1960) er en norsk tidligere svømmer som representerte Varodd SK.
Han vant fire NM-gull og 20 NM-medaljer i peroiden 1977–1980.
Wacław Kobyliński
Wacław Kobyliński (født 3. oktober 1896, død 1987 i USA) var en polsk offiser, mottaker av det norske Krigskorset for sin innsats under slaget om Narvik i 1940.
Militær bakgrunn
I 1923 og 1924 tjenestegjorde han i 34. infanteriregiment som løytnant med ansiennitet fra 1. juni 1919. I 1928 tjenestegjorde han som løytnant i det 14. infanteriregiment, utdannet ved Wielkopolska infanteridivisjon.
I 1932 tjenestegjorde han som kaptein i det 6. infanteriregiment. I 1938-1939 var han i sammensetningen av redaksjonsrådet for gjennomgang av panserstyrkene.
Andre verdenskrig
Under invasjonen av Polen i september 1939 tjenestegjorde han i Selvstendig operasjonsgruppe Narew (Samodzielna Grupa Operacyjna Narew, SGO Narew) som stabssjef for divisjon I.
Albert & David Maysles
Brødrene Albert Maysles (født i Boston, Massachusetts 26. november 1926, død i New York 5 mars 2015) og David Maysles (født samme sted 10. januar 1932, død av hjerneslag 3. januar 1987) dokumetarfilm teamet Albert & David Maysles.
Wacław Kobyliński
Andre verdenskrig
I 1940 tjenestegjorde han som major i Den selvstendige Podhalebrigaden som sjef for første bataljon, brigaden ble i mai 1940 sendt til Narvik og satt inn på de alliertes side mot de tyske styrkene i området. Den 28. mai 1940 hadde bataljonen under hans kommando oppgaven med å besette åsen Skavtuva (650 m) og Hestefjellet (773 m), og deretter erobre bygda Beisfjord. Etter foregående angrep fra den franske Fremmedlegionen og norsk infanteri ble stoppet av de tyske stillingene ble 1. bataljon fra Den selvstendige Podhalebrigaden satt inn.
Albert & David Maysles
I arbeid
Alt i oppveksten viste Albert Maysles stor interesse for fotografering, men foto og film ble likevel ikke hans førstevalg. Han tok en Master of Arts degree ved Univeristetet i Boston, hvor han også underviste psykologi i hele tre år før han begynte å lage film.
Wacław Kobyliński
Andre verdenskrig
Angrepene varte hele dagen, ble avbrutt av et angrep fra tyske bombefly, men om kvelden måtte de tyske enhetene trekke seg tilbake, og målene ble oppnådd. Dette truet de tyske kommunikasjonslinjene og var en av de viktigste elementene i kampen. Wladyslaw Kobylinski viste tapperhet under kampene og han ble tildelt det norske Krigskorset.
Albert & David Maysles
I arbeid
Etter besøk i Russland for å fotografere et mentalsykehus, utstyrte CBS ham et kamera og sendte ham tilbake for å filme dokumentaren Psychiatry in Russia.
Wacław Kobyliński
Andre verdenskrig
I 1944 gikk han inn i spesialstyrkene Cichociemni. Wacław Kobyliński ble sendt til Polen i operasjon Odwet (hevn) og sluppet ned i fallskjerm i natten mellom 16. og 17. oktober 1944 i flyoperasjonen, «Wacek 1» ledet av kaptein Roman Chmiela.
Etter krigen
Kobyliński ble etter krigen flere ganger arrestert av NKVD og polsk politi. Han flyktet fra Polen og døde i USA i 1987.
Albert & David Maysles
I arbeid
I 1964 fulgte brødrene The Beatles på deres første USA-turne, og laget dokumentaren ''What’s Happening! The Beatles in the USA, som senere skulle gi selve grunnlaget for DVD-en, The Beatles: The First U.S. Visit''. Med start i 1974 gar Maysles i over tre decennier dokumentert kunstprosjekter av Christo og Jeanne-Claude. I 2005 ble også Christos Valley Curtain nominert til Academy Award.
Lillebroren David Maysles var den som tok seg av lyden.
Direct cinema-ideologien
I 2005 grunnla Albert Maysles The Maysles Institute, en ikke-kommersiell organisasjon som gir opplæring og læreplasser til vanskeligstilte personer. Albert er blant de høye beskyttere av Shooting People, en union for filmskapere.
Albert Maysles har totalt laget 41 filmer. Blant de mest kjente er Salesman (1968), The Rolling Stones’ Gimme Shelter (1970) og Grey Gardens (1976), som alle følger samme tanke om observatørstatus. Som dokumentar skal en ha arkivarens blikk, og skape «direct cinema». Albert Maysles’ idé er at en som fører av dokumentarkamera er en observatør, ikke regissør og kontroller.
Om sin rolle som suksessfull filmskaper, og hva som har drevet ham, uttalte Albert Maysles til A-magasinets journalist, Line Tiller: «…, det er bare noen måneder siden jeg fant svaret på hva som har motivert meg til å lage filmer i over 50 år: Noen må være oppmerksom. Og jeg har vært den som lytter, den som er tilstede. På den måten blir også publikum opplyst, og med en slik mulighet til å gjøre godt i verden klarer jeg ikke å stoppe.»
Mayslesbrødrene har vært ledende innenfor produksjon av «direct cinema», og av non fictionfilmer siden 1960. Albert Mayles ble av New York times i mai 2002 kåret som dekanen av dokumentarfilm. To av filmene deres, Salesman og Grey Gardens, har blitt innlemmet og bevart i The Library of Congress. Albert Mayles har også mottatt Sundance Film Festival 2001 Cinematography Award for Documentaries for LaLee’s Kin: The Legacy of Cotton, samt The DuPont Columbia Gold Baton Award. I 1999 utropte Eastman Kodak Albert Mayles til en av verdens hundre beste filmfotografer.
Jim Dauterive
James Thomas «Jim» Dauterive er en amerikansk animasjonsprodusent og forfatter. Dauterive er mest kjent som executive producer og for å ha forfattet flere episoder av den animerte serien King of the Hill, samt utviklet og forfattet for Fox-serien ''Bob's Burgers.
Szymon Pośnik
Szymon Pośnik (født 15. juni 1993) er en polsk roer.
Han representerte Polen under Sommer-OL 2020 i Tokyo, hvor han ble nummer 4 i dobbeltfirer.
Orohena
Orohena er et fjell på Tahiti i Fransk Polynesia. Det når 2,241 moh. Orohena er landets høyeste fjell.
Fjellet er den største av to de utslokkede skjoldvulkanene som danner øya Tahiti.
Masterpiece (album fra Vesen)
Masterpiece (utgitt 2003) er den fjerde demoen til black metalbandet Vesen.
Tor Christian Carlsen
Tor Christian Carlsen (født 7. september 1969 i Kleppe) er en norsk jurist og nestleder/tingrettsdommer ved Jæren tingrett. Han er kanskje mest kjent som en av to aktorer i NOKAS-saken.
Carlsen var tidligere statsadvokat ved Rogaland statsadvokatembete sammen med Arild Dommersnes da de prosederte NOKAS-saken for Stavanger tingrett, Gulating lagmannsrett og Høyesterett. Han ble senere tingrettsdommer ved Jæren tingrett og var en periode konstituert sorenskriver ved Dalane tingrett. Carlsen ble i oktober 2012 utnevnt til dommer ved Stavanger tingrett. Den 23. oktober 2015 ble han utnevnt til nestleder/dommer ved Jæren tingrett.
Liu Chengjun
Liu Chengjun (kinesisk: 刘成军; født 1949 i fylket Chengwu i provinsen Shandong i Folkerepublikken Kina) er generalløytnant i Folkets frigjøringshær og kommunistisk politiker.
Hans militære karriere begynte i Flyvåpenet der han endte opp som nestkommanderende, men i 2007 etterfulgte han general Zheng Shenxia som president for Frigjæringshærens akademi for militærvitenskap.
Évariste Ndayishimiye
Évariste Ndayishimiye (født 1968) er en politiker og militær fra Burundi som har vært landets president siden 18. juni 2020. I 1990-årene involverte han seg i borgerkrigen i Burundi som medlem av opprørsfronten Conseil National pour la Défense de la Démocratie–Forces pour la Défense de la Démocratie (CNDD-FDD). Etter borgerkrigen samarbeidet han med president Pierre Nkurunziza og presidenten utpekte Ndayishimiye til sin etterfølger under valget i 2020. Ndayishimiye vant valget med stor margin.